Author: usuario

DIRECTOR/A
DE PRODUCIÓN

NOME:
_____________________________
______________________________

DIRECTOR/A DE PRODUCIÓN

Contidos
NOME DO TRABALLO– DESCRICIÓN
PALABRAS IMPORTANTES QUE DEBES COÑECER
TAREFAS ANTES DA PRESENTACIÓN
1. Recoller información
Folla de contactos
Dispoñibilidade de espazos
Programación do texto
Programación da clase
2. Entender á compañía
3. Organizar e ser conscientes do tempo
Horas no colexio
Creación dun calendario principal
Marco temporal da compañía
Programación de Produción
4. Encontros da compañía
5. Representar á túa compañía
O Enlace
Mediador en disputas
Contactar con proveedores
Supervisar o orde e limpeza
6. O teu discurso
FUNCIÓNS DURANTE A REPRESENTACIÓN
FUNCIÓNS DURANTE O DESMONTAXE

DIRECTOR/A DE PRODUCIÓN

NORABOA!
Fuches seleccionada para ser o Director de Produción da túa compañía de ópera.
Como director de produción, o teu papel será o de proporcionar liderazgo, organización e supervisión. O director de produción e o director artístico teñen unha responsabilidade común: a dirección de persoas, eventos e información.
O director de produción debe estar motivado, ser independente e ben organizado.
Debes respectar tanto á túa compañía como a todas as partes que fan que funcione.
Como director de produción aprenderás habilidades como ter respecto polos teus iguais, tacto, consideración e entendemento para traballar de xeito efectivo e motivar aos demais.
Para acadar o éxito neste traballo, terás que ser responsable e pensar de xeito creativo para resolver os problemas que vaias atopando.
Boa sorte!
Nome do traballo: DIRECTOR/A DE PRODUCIÓN
Obxectivos do traballo: Organizar e supervisar todos os aspectos da compañía de ópera.
Descrición: O director de produción e responsable do funcionamento fluido da compañía dentro dunha programación organizada. É a túa responsabilidade ver que todos os membros da compañía fan o seu traballo da mellor maneira posible. Ti representarás á compañía de cara a fóra. Deberás ser sempre un exemplo de cómo un membro dunha compañía debe traballar e comportarse.
O director de Produción é responsable tanto da dirección como de toda a compañía.

DIRECTOR/A DE PRODUCIÓN

COUSAS QUE DEBES SABER ANTES DE EMPEZAR
Es a man dereita dos directores (mestres). É unha gran responsabilidade e un gran recoñecemento da túa habilidade de estar centrado e ser organizado.
Reserva diariamente un momento para revisar cousas co Director, para que poidas llevar ao día os cambios no programa, no guión, ou calquera cousa que poida afectar ao funcionamento da compañía.
Leva sempre contigo:
Caderno.
Carpeta.
Lapis ou bolígrafo.
Calendario.
Programación diaria para as reunión.
Todo iso aforrarache moito tempo e esforzó.
Ás veces, pode ser difícil estar ao cargo de todo. Haberá veces que non resultará divertido, pero é o teu traballo como Director de Produción facer todo o necesario para que finalmente a obra poida estrearse.
Da o mellor de ti e terás como recompensa unha compañía que funciona en equipo e valora o teu liderazgo.

DIRECTOR/A DE PRODUCIÓN

PALABRAS IMPORTANTES QUE DEBES SABER
Entre caixas: Calquera sitio do escenario que está detrás do telón principal.
Tablilla: Calquera tipo de táboa ou pizarra colocado no lugar axeitado para que todos os membros da compañía poidan atopar información diaria sobre a compañía, encontros, ensaios...
Ensaio xeral: O ensaio final antes da estrea, con vestiario, maquillaxe, escenografía, luces e música.
Calendario principal: No que se amosan todos os eventos (festivos nacionais, locais, escolares, eventos da clase, exames, excursións), que Terán lugar dende o primeiro día de encontro ata o final.
Programación da Compañía: Cadro sinóptico dos obxectivos de cada parte da compañía que se irán acadando ata a representación final.
Agradecementos especiais: Recoñecemento ás persoas e organización que investiron tempo ou recursos materiais na produción da vosa ópera.
Desmontaxe: Recollida e organización dos elementos e espazos despois da última representación da ópera.
Ensaio técnico: Un ensaio que incide sobre os aspectos técnicos da obra, especialmente os pés de luz e os cambios de escena.
Programación semanal: Seguimento semanal das actividades da compañía.
TAREFAS ANTES DA REPRESENTACIÓN
Recoller información.
Igual que os carpinteiros fan un reconto das ferramentas que teñen na súa caixa, ti terás que facer un inventario da túa propia “caixa de ferramentas”. Iso inclúe ao equipo, os lugares dispoñibles para traballar, e o tempo que a túa compañía necesita para crear unha obra.
Folla de contactos.
É importante para ti ter información para contactar con todos os membros da compañía e poder avisarlles no caso de que xurdan cambios de última hora no programa.
Fai unha lista con todos os membros da túa compañía. Inclúe:
Título do traballo
Nome e apelidos sen faltas de ortografía
Teléfonos e direccións
Dispoñibilidade de espazos de traballo.
En ocasións varios grupos precisarán traballar á vez e para isto deberán ter o seu propio espazo.
Fai unha lista dos lugares dispoñibles que atopes para o uso da compañía. Determina na programación semanal que aulas e horarios están dispoñibles

DIRECTOR/A DE PRODUCIÓN

Programación do Teatro.
Busca ao responsable da programación de eventos no Teatro ou lugares de actuación.
Ponte en contacto con esa persoa e consegue unha copia actualizada da programación.
Asegúrate de que as datas da representación da túa compañía estean programadas, así como ensaios xerais e pases técnicos.
Se atopas algún problema no programa que non poidas resolver ti solo, consúltao co Director ou directores.
Programación da clase.
Se o director non está familiarizado co programa da túa clase, escríbello e dálle unha copia.
2. Entender a compañía.
Cada departamento da compañía ten responsabilidades específicas. O éxito de toda a compañía depende de que cada parte faga o seu traballo. Aquí tés unha lista de varios departamentos e as súas áreas de responsabilidade.
Escritores: Teñen a responsabilidade de escribir o guión e as letras das cancións. Sen eles non habería nada que contar nin cantar.
Compositores: son os responsables da música. Sen eles a ópera sería unha obra sen música.
Escenógrafos: Teñen a responsabilidade de proporcionar un “lugar” donde se desenvolva a ópera. Sen eles o escenario estaría baleiro.
Iluminadores: Encárganse das luces, sen eles os actores estarían a escuras.
Figurinistas e caracterización: Son responsables da expresión de cada personaxe. Sen eles a expresión dos personaxes sería difícil de ver.
Actores: Representan a ópera. Sen eles ninguén vería a ópera.
Relacións Públicas: Son os responsables do público. Sen eles ninguén viría á ópera.
Documentalistas: Documentan a historia da compañía. Sen esta documentación ninguén podería entender o complexa que é unha compañía de ópera.

DIRECTOR/A DE PRODUCIÓN

3—Organizar e ser conscientes do tempo
O director de Produción e o Director son os únicos que poden ver todas as pezas da compañía xuntas (coma se fora un puzle). Ti deberías ser a persoa á que todos os demais acodan cando necesiten resolver dúbidas sobre cando ou sobre que vai antes de que.
Horas no colexio
Para poder producir unha ópera necesitarás fixar uns días dentro do calendario escolar donde se desenvolvan as actividades da ópera.
Creación dun calendario principal
Elabora un calendario que conteña todos os meses nos que crearedes a ópera (pode ser desde tres meses ata todo o ano).
Fai unha lista cos días que poidan afectar ou modificar o programa, tales coma fins de semana, festas, excursións programadas, vacacións, etc… Basearaste neste calendario para crear a programación.
Marco temporal da compañía. Que vai primeiro?
Dentro da compañía cada cousa débese facer dentro dun certo orde. Se a túa compañía fora un restaurante, primeiro deberías ter a idea e desenvolvela en función do tipo de restaurante que queiras ter. Despois deberías atopar un sitio, decidir que tipo de comida vas servir, contratar e preparar aos teus traballadores, poñer publicidade para os clientes, e finalmente abrir as portas, preparar e servir a comida aos clientes. Cando creas a ópera hai un orde de cousas para a compañía a medida que progresa hacia o seu obxectivo que é representar unha ópera orixinal.
A secuencia básica do progreso como un todo sería:
CREACIÓN ————> PRODUCIÓN ————-> ACTUACIÓN
CREACIÓN: Proceso de invención. Todos os grupos xeran ideas e desenvolven habilidades.
PRODUCIÓN: Proceso de construir e unir as pezas. Todos os equipos desenvolven ideas.
ACTUACIÓN: Presentación final. Todos os equipos presentan o traballo rematado ante un público.

DIRECTOR/A DE PRODUCIÓN

Marco temporal dos grupos.
Unha vez que a compañía se estableceu, para conseguir o éxito, cada grupo debe levar un orde para facer as cousas. (No restaurante non podes servir a comida se non a cociñaches antes).
Na creación dunha ópera, cada departamento depende do traballo do outro para levar a cabo a súa tarefa. A compañía decide un nome el logo os Relacións Públicas usan ese nome para desenvolver un logo. Os escritores crean as letras coas que logo os compositores crearán a música que cantarán os actores.
Aquí tes unha lista con algún grupos da túa compañía e os seus traballos, necesarios para que outros grupos fagan o seu traballo:
ESCRITORES: Temas/tesis, letras, características, texto →Son elementos que usan ao mesmo tempo deseñadores, compositores e actores.
COMPOSITORES: Cancións →que usan actores e músicos.
RELACIÓNS PÚBLICAS: logos, anuncios de prensa →que usa toda a compañía.
Programación de produción
Crear unha programación de producción que abarque desde o primeiro encontro ata a representación final. Nesa programación indica as incidencias mediante unha x enriba do día (enteiro ou a metade). Todo o que se escriba debe ser en relación ás actividades da ópera.
Confirma as datas das túas representaciones e márcaas no día axeitado. Escribe a palabra FINAL SOBRE O DÍA de desmontaxe (un día despois da última representación). Volve atrás no calendario e marca os días nos que cada grupo debe ter finalizado o seu traballo. Intenta ver se podes prever cando a compañía pasará de CREACIÓN a PRODUCIÓN. Usa un lapis. O teu director/a ou profesora axudarache a completar esa programación.
Pista: Saberás que a compañía pasou de creación a produción cando:
Os escritores rematen o guión.
Os compositores completaran a música.
Os actores teñan aprendido o texto e as cancións.
Os escenógrafos busquen a forma de construir a escenografía.
Sitúa estes acontecementos no teu calendario e pon unha copia do programa no taboeiro de anuncios da compañía.

DIRECTOR/A DE PRODUCIÓN

Programación Semanal
Os directores suxerirán unha programación semanal. É a túa tarefa colocalo no taboeiro de anuncios. Os encontros do grupo serán semanas.
4. Encontros da Compañía.
O director de produción é o encargado de conducir o encontro semanal da compañía de ópera. Leva a orde da reunión e pídelle a cada grupo de traballo que lle conte á compañía os logros que conseguiron e o próximo que van facer. Este é o momento no que todos poden compartir os seus descubrimentos e falar dos seus progresos.
5. Representar á túa Compañía.
O enlace
Como director de Produción, es o enlace (o nexo de unión) entre o profesorado, persoal do colexio e a túa compañía. Se xorde algún problema que afecte á compañía de ópera (queixas sobre a programación, desorde, comportamento), ti es a persoa coa que todos deben falar. Ten tacto, respecto e sé positivo cando fales co profesorado. Usa as túas habilidades de resolución de problemas para superar as dificultades que aparezan.
Ten preparados os contactos do profesorado e administración da escola para comunicar datas de actuación, ensaios especiais, público invitado e visitas de fóra.
Mediador en disputas
Ás veces xurdirán disputas entre as persoas que teñen que traballar en conxunto na compañía. É o teu traballo mediar en calquera disputa e axudar aos implicados a atopar unha solución común ante o problema.
RECORDA: É máis doado resolver problemas se os razoas de xeito profesional, responsable e calmado.
Se un problema non se resolve ou repite, ou se se che esgotan as ideas, pide axuda ao Director ou Directores.
Contactar con provedores
Deberás buscar e chamar a provedores (madeiras, ferraxarías, pintura…) que poidan proporcionar material gratis. Pregunta polo encargado diso e explícalle quen es e o que a túa compañía de ópera está facendo. Despois pregúntalle se teñen interese en doar material para a produción. Dilles que aparecerán nos agradecementos dos vosos programas de man se fan doazóns. Se deciden non doar nada, debes de todos xeitos agradecerlles o seu tempo.
Cando se doen materiais, asegúrate de que informas diso aos Relacións Públicas para que as mencións de agradecemento poidan ser escritas nos programas.
Supervisar a orde e limpeza
Asegúrate de que despois de que calquera membro do grupo faga calquera actividade, as zonas de traballo queden limpas e todas as ferramentas e material queden recollidos.

DIRECTOR/A DE PRODUCIÓN

6. O teu discurso
Será a túa tarefa facer un discurso de benvida para o público ante cada representación. Serás a primeira persoa que vexa o público.
Escribe o teu discurso
“Ola chámome ……………. E son o Director/a de produción da Compañía de Ópera …………….”
Este pode ser o comezo do teu discurso.
O discurso debe incluír os nomes de toda a compañía, o título do espectáculo e de que trata. Despois fala da compañía e de cómo o espectáculo foi creado.
Asegúrate de dar as grazas a todos os que apoiaron o proxecto proporcionando material, servizos, cartos
Ensaia o discurso no escenario. Traballa cos Directores. Axudaranche a proxectar a voz para que todo o público, ata a última fila poida oírte.
FUNCIÓNS DURANTE A REPRESENTACIÓN
Antes e despois de cada representación asegúrate de darlle a benvida aos invitados especiais e agradecerlles a súa presenza.
Fai o teu discurso en voz alta e clara. Debes concentrarte e estar tranquilo.
Se ocorre algunha cousa que precise a túa axuda detrás das caixas durante a representación, nunca debes:
Mirar a través dos panos ao público.
Mover os panos ou patas.
Falar entre caixas.
Despois de que cada representación remate, asegúrate de que o escenario e arredores estean limpos e recollidos. Revisa que os camerinos e zonas de maquillaxe estean ordenados e listos para as seguintes funcións.
FUNCIÓNS DURANTE A DESMONTAXE
É necesario que supervises e asistas a todos os grupos. Recompila os inventarios finais dos Relacións Públicas, Maquilladores, Escenógrafos e Iluminadores. Cando teñas todos os inventarios, dállos ao director.
Non deixes que ninguén se vaia ata que todos os lugares estean limpos e recollidos, e todo estea colocado no seu sitio.

#